Diari Oficial de la Generalitat Valenciana


Sumari del DOGV 5545, del 29-06-2007 (2007/8653)

RESOLUCIÓ de 26 de juny de 2007, del director general de Recursos Humans, per la qual obri el termini i establix el model de la sol·licitud d'inclusió en el sistema de desenvolupament professional del personal de les institucions sanitàries de la Conselleria de Sanitat.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5545

Data del DOGV
:   29-06-2007

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2007/8653


Data del document
:   26-06-2007

Organisme emissor
:   Conselleria de Sanitat

Tipus de document
:   Resolució

Descriptors 

:   * personal sanitari
    * carrera professional
    * professió sanitària
    * qualificació del personal
    * remuneració del treball

RESOLUCIÓ de 26 de juny de 2007, del director general de Recursos Humans, per la qual obri el termini i establix el model de la sol·licitud d'inclusió en el sistema de desenvolupament professional del personal de les institucions sanitàries de la Conselleria de Sanitat. [2007/8653]
D'acord amb el que preveu el Decret 85/2007, del Consell, pel qual aprova el sistema de desenvolupament professional en l'àmbit de les institucions sanitàries de la conselleria de Sanitat, resolc:
Primer. Termini de presentació
El termini per a la presentació de les sol·licituds d'inclusió en el sistema de desenvolupament professional del personal de les institucions sanitàries de la conselleria de Sanitat s'inicia l'1 de juliol de 2007.
Segon. Requisits
Pot formular esta sol·licitud el personal adscrit a la conselleria de Sanitat o a algun dels organismes autònoms que en depenen que tinga els requisits següents:
a) Tindre un nomenament fix en alguna de les categories no sanitàries o de les sanitàries que no requerixen titulació universitària.
b) Tindre la consideració de personal sanitari d'acord amb el que disposa el Decret 71/1989, de 15 de maig, del Consell.
c) Estar en situació de servici actiu o en una situació distinta amb reserva de plaça o de lloc de treball en institucions sanitàries de la conselleria de Sanitat, d'acord amb el que establixen la Llei 55/2003, de 16 de desembre, de l'Estatut Marc del personal estatutari dels servicis de salut, i la resta de la normativa que s'aplica.
Tercer. Sol·licituds
Les persones interessades han de formular la sol·licitud segons el model que s'inclou com a annex, i que es troba a la seua disposició en les institucions en què presten servicis, i també en la web de la conselleria de Sanitat (www.san.gva.es).
Les sol·licituds s'han d'adreçar al gerent del Departament de Salut, o a l'òrgan directiu dels centres no integrats en els Departaments de Salut en què presten servicis. Es poden presentar en les unitats de personal de les institucions en què presten servicis, o per mitjà de qualsevol de les formes previstes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Quart. Documentació
Amb la sol·licitud s'ha de presentar una certificació de servicis prestats en les administracions públiques.
Cinqué. Resolució de les sol·licituds
Les sol·licituds les resol el gerent del Departament o l'òrgan directiu dels centres no integrats en els departaments que corresponga.
València, 26 de juny de 2007.- El director general de Recursos Humans: José Cano Pascual.